Bidean a' Choire Sheasgaich

'S e beinn ann am Frìth Mhonar air a’ Ghàidhealtachd a th’ ann am Bidean a' Choire Sheasgaich. Tha i 945 m de dh’àirde agus ’s e Beinn Rothaich a th' ann. Tha i suidhichte ann an àite air leth iomallach eadar Atadal agus Loch Monar dìreach os cionn Loch Calavie. Thathar ag ràdh gur e aon de na Beanntan Rothaich as iomallaiche a th' annBidean a' choire Sheasgaich air Walkhighlands,. Tha lochan faisg air a' mhullach. Bidh luchd-streap na Beurla gu tric a' strì le fuaimneachadh an ainm Ghàidhlig, agus cleachdaidh e am far-ainm cheese cake ris, is iad den bheachd gu bheil an fhuaim coltach ris an ainm Ghàidhlig

'S e rud mòr a bhith a' streap na beinne seo leis gu bheil i ann an suidheachadh cho iomallach. Gheibhear thuice bho Achadh na Seileach, bho Atadal no bho Chill Fhaolain, agus 's ann air an rothair a nì a' mhòrchuid de dhaoine pàirt den t-slighe. Bidh cuid a' campachadh faisg air a' bheinn agus a' tòiseachadh às ùr an ath latha. Mar as trice thèid a cheangal leis an Luirg Mhòir a tha dìreach mu 2km air falbh bhon mhullach. Gheibhear suas gu cofhurtail bho thaobh Loch Calavie dhan bhealach eadar an dà bheinn.Bidean a' Choire Sheasgaich agus Lurg Mhòr air Walkhighlands.

Bhon mhullach gheibhear seallaidhean air Loch Monar, Beinn Fhionnlaidh, beanntan Ghleann Afraig, Srath Farair agus Toirbheartan.

 Sealbh 
'S ann air Oighreachd Atadail a tha Bidean a' Choire Sheasgaich agus Lurg MhòrOighreachd Atadail.

  Iomraidhean  

 Ceanglaichean a-mach 
 Lurg Mhòr agus Bidean a' Choire Sheasgaich air Walkhighlands
 Duilleag oifigeil Oighreachd Atadail

Roinn-seòrsa:Beanntan Rothaich
Roinn-seòrsa:Beanntan na h-Alba
Roinn-seòrsa:Comhairle na Gàidhealtachd